Marskalk av Frankrike

Marskalk av Frankrike (Maréchal de France) var opprinnelig ett av de høyeste militære embeder i Frankrike, som stedfortreder for connétable de France. Embedet (marescallus Franciae) ble opprettet i 1190 av kong Filip II av Frankrike for Albéric Clément.

Senere ble marskalk av Frankrike en ærestittel med høyere rang enn connétable. Frem til 1791 ble det utnevnt 256 marskalker av Frankrike. Tittelen ble avskaffet av nasjonalforsamlingen i 1793.

Under Napoléon Bonapartes styre ble det utnevnt en rekke marskalker av imperiet. Etter Bourbonrestaurasjonen ble tittelen marskalk av Frankrike gjeninnført, og Napoleon III valgte å beholde denne tittelen da han senere kom til makten. Seks marskalker ble gitt den høyere rangen generalmarskalk: Biron, Lesdiguières, Turenne, Villars, Moritz av Sachsen og Soult.

I dagens Frankrike er marskalk en militær utmerkelse, men ikke en grad. Den gis til generaler for ekstraordinære fortjenester. Dens symbol er en blå marskalkstav med stjerner (tidligere «fleur de lys»).

Parlamentet utnevnte Philippe Pétain med en egen lov til tittelen marskalk for sin innsats under første verdenskrig. Etter andre verdenskrig ble han dødsdømt, straffen ble av president de Gaulle omgjort til livstid i fengsel. Han ble fratatt alle militære titler. Da tittelen marskalk var gitt i en egen lov, kunne ikke domstolen fradømme ham denne tittelen.

Den siste levende marskalk av Frankrike var Alphonse Pierre Juin, som ble utnevnt i 1952 og døde i 1967. I 1984 ble Marie-Pierre Kœnig posthumt utnevnt.

 Marskalker og feltmarskalker av Frankrike (utdrag) 
 Albéric Clément (c. 1165 – 1191), den første feltmarskalken, utnevnt 1190
 Jean Le Maingre (1366 – 1421), utnevnt 1391
 Gilles de Retz (1404 – 1440), våpenbror til Jeanne d’Arc, marskalk av Frankrike 1429
 Turenne (1611 – 1675), utnevnt 1643
 Nicolas Luckner (1722–1794), utnevnt 1791
 Louis François de Boufflers (1644 - 1711), utnevnt 1792

 Første keiserdømmet 
 Louis-Alexandre Berthier (1753 – 1815), marskalk av Frankrike 1804
 Joachim Murat (1767 – 1815), marskalk av Frankrike 1804
 Jean-Baptiste Jourdan (1762 – 1833), marskalk av Frankrike 1804
 Jean Baptiste Bernadotte (1763 – 1844), marskalk av Frankrike 1804
 Michel Ney (1769 – 1815), marskalk av Frankrike 1804
 Jean Lannes (1769 – 1809), marskalk av Frankrike 1805
 Emmanuel Grouchy (1766 – 1847), marskalk av Frankrike 1815

 Andre keiserdømmet 
 François Certain de Canrobert (1809 – 1895), marskalk av Frankrike 1856
 François Achille Bazaine (1811–1888), marskalk av Frankrike 1864

 Tredje republikk 
 Joseph Joffre, utnevnt 1916
 Ferdinand Foch (1851 – 1929), marskalk av Frankrike 1918
 Philippe Pétain (1856 – 1951), marskalk av Frankrike 1918
 Louis Franchet d'Espérey (1856 – 1942), marskalk av Frankrike 1921

 Fjerde republikk 
 Jean de Lattre de Tassigny (1889 – 1952), marskalk av Frankrike 1952 (posthumt)
 Philippe Leclerc, utnevnt 1952 (posthumt)
 Alphonse Juin, utnevnt 1952

 Femte republikk 
 Marie-Pierre Kœnig, utnevnt 1984 (posthumt)

 Referanser 

 Litteratur 
 Christophe Brun, Geneviève Maze-Sencier: Dictionnaire des maréchaux de France. Du Moyen Âge à nos Jours. – Paris: Perrin, 2001. – ISBN 2-262-01735-2
 Louis Chardigny: Les Maréchaux de Napoléon. – Paris: Tallandier, 2003. – ISBN 2-84734-087-4
 Jacques Demougin: Les Maréchaux de Napoléon. – Trésor du patrimoine, 2003. – ISBN 2-915118-02-7
 Jacques Jourquin: Dictionnaire des maréchaux du Premier Empire: dictionnaire analytique, statistique et comparé des vingt-six maréchaux. – Christian / Jas, 1999
 Vincent Rolin: Les aides de camp de Napoléon et des maréchaux sous le Premier Empire (1804–1815). – Editions Napoléon Ier, 2005. – ISBN 2-9519539-4-1
 Liste over marskalker er tatt fra svensk Wikipedia

Kategori:Frankrikes historie
Kategori:Embetstitler